KERKBODE: SA Raad van Kerke moet help keer met drakoniese gay-wette | “If spirituality loses touch with its roots in sexuality, it loses power to form and inform our deepest selves. When spirituality is separated from our sexuality, it loses the power of personal connection and becomes lifeless – it cannot move us to passionate care for this world” – Lynn Rhodes
← From the Faith Cluster of the WC End-hate Campaign
KERKBODE: Gay Christene vra dialoog →
KERKBODE: SA Raad van Kerke moet help keer met drakoniese gay-wette
Posted on 16/11/2009 | Lewer kommentaar
SA Raad van Kerke moet help keer met drakoniese gay-wette
STELLENBOSCH. – Die Suid-Afrikaanse Raad van Kerke en kerkorganisasies wêreldwyd se hulp is ingeroep om te help voorkom dat die Ugandese Parlement ’n stuk drakoniese wetgewing goedkeur wat homoseksualiteit in daardie land met die dood strafbaar sal maak.
Die wetgewing, wat tans voor die Ugandese Parlement dien, bepaal onder meer dat enige persoon wat na bewering homoseksueel is, lewenslange gevangenisstraf in die gesig staar of in seker gevalle die doodstraf opgelê kan word.
Ouers wat nie hulle gay kinders se seksuele oriëntasie aan die owerheid verklaar nie, kan groot boetes of gevangenisstraf opgelê word, so ook onderwysers wat versuim om binne 24 uur nadat hulle daarvan bewus geword het, gay studente aan te meld.
Enige persoon wat akkommodasie aan ’n gay persoon verskaf, sal ingevolge die beoogde wetgewing gevaar loop om sewe jaar gevangenisstraf opgelê te word.
Selfs menseregte-organisasies, vigs-aktiviste of dokters wat met vigspasiënte werk, se reputasie word glo deur die beoogde wetgewing aangetas. Daar word gevrees dat dit ernstige implikasie inhou vir die veldtog teen vigs indien die wetgewing aanvaar sou word.
Kerkleiers en gay Christene het tydens ’n beraad oor seksualiteit en geloof op Stellenbosch gevra dat Christene die beoogde Ugandese wetgewing ernstig sal teenstaan. In ’n verklaring wat tydens die beraad uitgereik is, word Christene gevra om meer verdraagsaam om te tree teenoor gays en die sogenaamde “Bahati-haatwet” te opponeer. Die wetgewing is deur ’n Ugandese parlementslid met die van Bahati ingedien.
This entry was posted in Uncategorized. Bookmark the permalink.	← From the Faith Cluster of the WC End-hate Campaign